EFORL คาด Q4/59 รายได้เพิ่มเป็น 900 ลบ. หลังกำลังซื้อโต-เร่งออกโปรฯกระตุ้น
EFORL คาด Q4/59 รายได้เพิ่มเป็น 900 ลบ.จาก 856 ลบ.ใน Q3/59 หลังกำลังซื้อผู้บริโภคโต-เร่งออกโปรฯกระตุ้นยอดขาย
14 ธ.ค. 2559

นายธีรวุทธิ์ ปางวิรุฬห์รักข์ ประธานเจ้าหน้าที่บริหาร บริษัท อี ฟอร์ แอล เอม จำกัด (มหาชน) หรือ EFORL เปิดเผยว่า บริษัทมั่นใจยอดขายในช่วงไตรมาส 4/59 จะอยู่ที่ราว 900 ล้านบาท เพิ่มขึ้นเล็กน้อยจากไตรมาส 3/59 ที่มีรายได้รวม 856 ล้านบาท จากกำลังซื้อของผู้บริโภคที่มีมากขึ้นในช่วงท้ายปี โดยเฉพาะในส่วนของยอดขายเครื่องสำอางคอสเมติก ที่บริษัทเร่งทำโปรโมชั่นออกสู่ตลาด เพื่อกระตุ้นยอดขาย ขณะที่ธุรกิจเครื่องมือแพทย์ก็มีสัญญาณการขยายตัวอย่างต่อเนื่อง ได้รับอานิสงส์จากมาตรการเร่งรัดการใช้จ่ายงบประมาณภาครัฐ